CELEX: 32012D0337
Language: lt
Date: 1340323200000
Title: 2012/337/ES: 2012 m. birželio 22 d. Komisijos įgyvendinimo sprendimas, kuriuo Vokietijos Federacinei Respublikai ir Prancūzijos Respublikai leidžiama nukrypti nuo Europos Parlamento ir Tarybos reglamento (ES) Nr. 1337/2011 dėl Europos daugiamečių augalų statistikos (pranešta dokumentu Nr. C(2012) 4132)

26.6.2012   
            
            
               LT
            
            
               Europos Sąjungos oficialusis leidinys
            
            
               L 165/94
            
         KOMISIJOS ĮGYVENDINIMO SPRENDIMAS
   2012 m. birželio 22 d.
   kuriuo Vokietijos Federacinei Respublikai ir Prancūzijos Respublikai leidžiama nukrypti nuo Europos Parlamento ir Tarybos reglamento (ES) Nr. 1337/2011 dėl Europos daugiamečių augalų statistikos
   (pranešta dokumentu Nr. C(2012) 4132)
   (Tekstai autentiški tik prancūzų ir vokiečių kalbomis)
   (2012/337/ES)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2011 m. gruodžio 13 d. Europos Parlamento ir Tarybos reglamentą (ES) Nr. 1337/2011 dėl Europos daugiamečių augalų statistikos, kuriuo panaikinamas Tarybos reglamentas (EEB) Nr. 357/79 ir Europos Parlamento ir Tarybos direktyva 2001/109/EB (1), ypač į jo 10 straipsnio 1 dalį,
   atsižvelgdama į Vokietijos Federacinės Respublikos ir Prancūzijos Respublikos pateiktus prašymus,
   kadangi:
   
               (1)
            
            
               remiantis Reglamento (ES) Nr. 1337/2011 10 straipsniu, jei dėl šio reglamento taikymo valstybių narių nacionalines statistikos sistemas reikia iš esmės keisti ir dėl to gali kilti didelių praktinių problemų, susijusių su daugiamečiais augalais, nurodytais 1 straipsnio 1 dalies a–l punktuose, Komisija gali patvirtinti valstybėms narėms leidžiančią nukrypti nuostatą;
            
         
               (2)
            
            
               Vokietijos Federacinė Respublika ir Prancūzijos Respublika pateikė prašymus dėl nuo Reglamento (ES) Nr. 1337/2011 leidžiančių nukrypti nuostatų pagal to reglamento 10 straipsnio 2 dalį;
            
         
               (3)
            
            
               Vokietijos Federacinės Respublikos ir Prancūzijos Respublikos pateikta informacija pateisina minėtų leidžiančių nukrypti nuostatų taikymą;
            
         
               (4)
            
            
               šiame sprendime nustatytos priemonės atitinka Žemės ūkio statistinių duomenų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   1.   Vokietijos Federacinei Respublikai leidžiama nukrypti nuo prievolės teikti Reglamento (ES) Nr. 1337/2011 1 straipsnio 1 dalies a–l punktuose nurodytų daugiamečių augalų statistinius duomenis iki 2012 m. gruodžio 31 d.
   2.   Ši leidžianti nukrypti nuostata taikoma 2012 ataskaitiniams metams.
   2 straipsnis
   1.   Prancūzijos Respublikai leidžiama nukrypti nuo prievolės teikti alyvmedžių statistinius duomenis iki 2012 m. gruodžio 31 d.
   2.   Ši leidžianti nukrypti nuostata taikoma 2012 ataskaitiniams metams.
   3 straipsnis
   Šis sprendimas skirtas Vokietijos Federacinei Respublikai ir Prancūzijos Respublikai.
   
      Priimta Briuselyje 2012 m. birželio 22 d.
      
         
            Komisijos vardu
         
         Algirdas ŠEMETA
         
            Komisijos narys
         
      
   
   
      (1)  OL L 347, 2011 12 30, p. 7.